Ugonjwa wa asubuhi
Ugonjwa wa asubuhi (kwa lugha ya Kiingereza: morning sickness; pia hujulikana kama emesis gravidarum, kichefuchefu cha wajawazito, kichefuchefu, kutapika kwa mimba au ugonjwa wa mimba) ni hali ambayo huathiri zaidi ya nusu ya wanawake wajawazito, na vilevile baadhi ya wanawake ambao hutumia homoni za uzazi wa mpango au tiba ya kurekebisha homoni. Kwa kawaida, humshika mwanamke mjamzito mapema asubuhi na hupungua siku ikiendelea.